
Retro design

Az alap elgondolásom, hogy a hatvanas években készült 2. generációs Dodge Charger formáit a mai autó design új vonalaival ruházzam fel. Az említett modellnek 7 generációja van, viszont a legújabb formavilág nem idézi fel számomra a hatvanas évek, az úgynevezett JET korszak, valamint az izomautók vonalait. Annak jellege elhalványult, helyenként teljesen el is tűnt a mai változatban. A munkám lényege tehát az, hogy a régi stílus főbb elemeit megőrizzem és az új szemlélettel ötvözzem egy XXI. századi megjelenésben, annak elvárásaival. Ezzel azokat az embereket szeretném megcélozni, akik vonzódnak a klasszikus amerikai autókhoz, de szeretik az új formákat is.



